Jedna žena, dva muškarca - Wikipedija

# Jedna žena, dva muškarca

### Izvor: Wikipedija

Jedna žena, dva muškarca
Mad Dog and Glory
Režija | John McNaughton
Scenarij | Richard Price
Glavne uloge | Robert De Niro, Uma Thurman, Bill Murray
Godina izdanja | 1993.
Trajanje | 90 minuta
Država | SAD
Jezik | Engleski
IMDb profil

"Jedna žena, dva muškarca" (engl. "Mad Dog and Glory") je američka ljubavna kriminalistička humorna drama iz 1993. koju je režirao John McNaughton.

## [uredi] Filmska ekipa

Režija: John McNaughton

Glume: Robert De Niro (Wayne Dobie), Uma Thurman (Glory), Bill Murray (Frank Milo), David Caruso (Mike) i dr.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Chicago. Wayne je policijski fotograf kojemu su kolege dali ironičan nadimak "Pobjesnjeli pas" jer je iznimno povučen, introvertiran i stidljiv. Wayne je pozdan u svojem poslu, ali je usamljen i povremeno iz svojeg stana promatra susjede koji su u ljubavnim vezama. Jedne noći dogodi se ubojstvo na ulicama i on sa kolegom Mikeom otiđe snimiti mjesto zločina. Usput svrati do jednog dućana i tamo slučajno naiđe na ubojicu koji je uzeo Franka kao taoca. Wayne ga uspije uvjeriti da napusti dućan i tako spasi život Franku. Sutradan sazna da je Frank zapravo mafijaš i vlasnik kluba za komičare u kojem nastupa te da ga je pozvao da mu zahvali. Wayne prihvati njegov poziv, iako mu je neobično da razgovara sa kriminalcem, a Frank iz njihovih razgovora shvati da je ovaj vrlo usamljen. Iduči dan Wayne pred svojim vratima upozna Glory, Frankovu zaposlenicu koju je on njemu poslao na tjedan dana kao zahvalnost. Iako Glory objašnjava da će mu samo biti "prijateljica", Wayne naslučuje da bi se moglo raditi i o uslugama prostituke te mu nije osobito ugodno. Ipak, oni razviju prijateljski odnos te se prirodno zaljube. Nakon dugog vremena, Wayne ponovno dobiva samopouzdanje te se čak i potuče sa Frankom kako bi ovaj oslobodio Glory obaveza prema njemu, u čemu uspijeva.

## [uredi] Zanimljivosti

- Robert De Niro je isprva trebao igrati gangstera Franka, ali je inzistirao da dobije ulogu povučenog junaka Waynea.
- Zbog čudnog reagiranja publike pri pokusnim projekcijama, ekipa je morala snimiti nove scene u filmu. Tako je izmijenjen kraj u kojem je u borbi Wayne izgubio bitku protiv Franka.
- Martin Scorsese je dobio scenarij i pročitao ga te je odlučio producirati ga a za režiju zadužiti Johna McNaughtona nakon što je vidio njegov film "Henry-portret serijskog ubojice".

## [uredi] Kritike

Nezadovoljni kritičar Chris Hicks je zapisao: "Jedan žena, dva muškarca je neobičan film, jedan koji prvo ide smjerom lagane komedije a onda smjerom grubog nasilja...Ovo je vrlo neujednačen spoj, jedan koji mijenja svoj ugođaj tako često i tako ekstremno da samo pojačava slabost filma. I to je šteta, pošto su likovi imali poetncijala da budu zanimljivi. No jedini tko je usitinu fascinantan je De Niro. Njegov nastup je jedini vrhunac ovdje". Marc Savlov je pak hvalio film: "Kao i kod njegovih prethodnih filmova, McNaughton dokazuje pravo majstorstvo u vladanju nad stvarnosti; ovaj film - lokacije, ljudi, emocije - djeluju istinito. Grad je mračno, nasilno mjesto, i ironično prozvan "Pobjesnjeli pas" je usamljena duša...Isto tako, film završava na krasno otvorenoj noti; hoće li ova nova ljubav preživjeti? Možda, možda ne. Lijepo je znati da katkad sve odluke ne bivaju donesene od Hollywooda". U tjednim novinama Nacional u recenziji filma bilo je zapisano: "Iako je odjek u kinima bio osrednji, humorni krimić-ljubić Jedna žena, dva muškarca sjajno je ostvarenje".

## [uredi] Vanjske poveznice

- Rottentomatoes.com (na engleskom jeziku)
- Imd.com

Dobavljeno iz "http://hr.wikipedia.org../../../j/e/d/Jedna_%C5%BEena%2C_dva_mu%C5%A1karca.html"

Kategorije: Filmovi 1990-ih | Američki filmovi

##### Views

- Članak
- Razgovor
- Trenutna inačica

##### Traži

##### Drugi jezici

- English